als_Latn dik_Latn sag_Latn
Administrata tatimore dhe ajo doganore kaën tejakluar pritshmëritë në realizimin e të ardhurave për katër muajt e parë të këtij viti. Të ardhurat në arkën e shtetit janë realizuar në masën 5.1 % më shumë se plani. Sipas të dhënave zyrtare nga Ministria e Financave gjatë janar- prill 2017 u arkëtuan 139.9 miliardë lekë nga 133 miliardë lekë që ishte plani i periudhës, rreth 6 miliardë lekë më shumë.
Në raport me faktin e vitit të kaluar të ardhurat pësuan rritje me 65 për qind. Tatimi mbi Vlerën e Shtuar ka pësuar një rritje modeste me vetëm 0.6 për qind. Të ardhurat nga akciza gjithashtu i janë rikthyer rritjes me 3 për qind të nxitura nga çmimet më të larta të naftës në tregun ndërkombëtar. Sipas të dhënave nga Ministria e Financave, të ardhurat nga TAP kanë pësuar rënie për periudhën katërmujore me 6 për qind edhe pse treguesit e punësimit janë rritur dhe paga minimale është rritur.
Taksat nacionale dhe të tjera janë zëri me realizimin më të lartë në këtë katër mujor në raport me planin që kishte caktuar Ministria e Financave në hartimin e buxhetit. Të ardhurat për zërin taksa nacionale janë realziuar në masën 19. 8 5 më shumë se pani.
als_Latn als_Latn als_Latn